[origo]2011.03.31. 10:12
2010-ben a Magyarországon regisztrált menedékkérők száma meghaladta a négyezer főt, de csak minden tizedik menedékkérő kapja meg a menekültstátuszt. Az HBO új dokumentumfilmje, a Két világ közt az érkezettekről, az érzelmileg zűrzavaros időszakról, a kényszerű újrakezdést megelőző, utolsó pillanatokról szól: négy különböző sorson keresztül mutatja be a menekültek helyzetét.
Lia, Ahmed (a képen), Bebe és Usama a dokumentumfilm főszereplői, akik a világ legkülönbözőbb tájairól érkeztek hazánkba: Grúziából, Szomáliából, Elefántcsontpartról és Libanonból. Mind a négyen más okból hagyták el hazájukat: háborúk, családi drámák, súlyos testi és lelki traumák űzték el őket szülőföldjükről.
Nagy Viktor Oszkár a 40. Magyar Filmszemlén 2009-ben lett ismert, diplomafilmje, az Apaföld című nagyjátékfilm elnyerte a külföldi kritikusok Gene Moskowitz-díját, majd ugyanabban az évben jelölték az Európai Filmdíjra is. Az elmúlt két évben rendezője és forgatókönyvírója volt a Hajónapló című televíziós sorozat egyik epizódjának, illetve a vegyes házasság témakörével foglalkozó 3 Esküvő című dokumentumfilm-sorozat egyik epizódját is ő jegyzi.
dokumentumfilmmenekültmenekülttábormenekültpolitikaHBO